ما أقدرش (فيلم)

ما أقدرش هو فيلم رومانسى كوميدى مصرى انتاج 1946، اخراج و سيناريو احمد بدرخان و قصة سليمان نجيب و حوار بديع خيرى و بطولة فريد الأطرش و تحيه كاريوكا.

 قصة الفيلم 
فريد زاهر (فريد الأطرش) اختلف مع ابوه زاهر باشا نعمان (حسن فايق) بسبب حب فريد للمزيكا والغناء، فترك له الاسكندرية وسافر للقاهرة ليواصل مشواره الفنى و استأجر شقة فى بيت الست أم عبده (عزيزه بدر) ناشدا الهدوء، ولكنه عانى من شجار الجيران (جمالات زايد) والسكران (احمد الحداد ) الذى اقتحم حجرته، ده غير الرجل الذى يقف امام  البيت وبيده جرس يعلن عن مزاد بيع موبيليا الراقصة أحلام (تحيه كاريوكا) وفاءاً لدين قدره 50 جنيها، وجاء المحضر طمبوس أفندى (فؤاد شفيق) ومعه مساعده نادر (عبد السلام النابلسى) للحجز، وجاء فريد لنجدة جيرانه وظنته أحلام مع المحضر فبصقت على وجهه، ولكنه علم الدين من طمبوس فدفعه ولما علمت أحلام بصنيع فريد خجلت من نفسها، وذهبت اليه لتشكره، وعلمت انه خالى شغل فدعته للعمل معاها كمطرب فى كباريه نوفوتيه الذى تعمل به، و قدمو تابلوهات ناجحه، لكن علاقة فريد مع أحلام تحولت الى حب وامتنعت أحلام عن مجالسة الزبائن،و ده اغضب صاحب الكباريه فطردهما، وتدهور بهما الحال، وزادت الديون، ومرض فريد، وجاء طمبوس للحجز على الموبيليا، وعلم ان فريد ابن الباشا زاهر نعمان الثرى، فسافر للباشا لمقابلته واستعطافه على حال ابنه المتردى، لكن الباشا عرض أن يمنح فريد 10 آلاف جنيها مقابل ان يتزوج من عليه (نجوى سالم) بنت المليونير عبد الكريم بيه الازمرلى (فؤاد فهيم) وعرضوا الامر على فريد الذى وافق على ان يتزوج من عليه لحد يقبض المبلغ، بعدين يقوم بتطليقها، والجواز من أحلام، التى وافقت على خداع حبيبها لبنات الناس، وسافر فريد للأسكندرية، فى الوقت نفسه تولى طمبوس رعاية أحلام ماديا، والذى حاول ان يغازلها فصدته. كان زاهر باشا رجل فلاتى بتاع نسوان، عدد الستات اللائى خدعهن 12 ويبحث عن رقم 13 وشاهد صورة لأحلام عند المصوراتى، فسأل عنها وذهب اليها يعرض خدماته وتعرف عليها على انه عزت بيه عونى، ووعدها بتحقيق أحلامها بعد ان علم انها طردت من الكباريه، فقرر امدادها بالمال اللازم لتقديم تابلوهاتها الفنية، فبعتت الى فريد تليغراف تستدعيه قبل زواجه من عليه، فتركها وهرب، وقام عزت باستدراج أحلام الى بيته الذى يستخدمه لنزواته وحاول مغازلتها لكن صدته وظن طمبوس ان أحلام تخون فريد مع عزت، فأبلغ فريد. شربت أحلام الخمر وفقدت وعيها، فوضعها زاهر فى سريره، وغادر المنزل، فى الوقت نفسه جه فريد فوجدها فى السرير، فاتهمها بالخيانة، وقطع علاقته بها، وذهب لوالده نادما وعارضا زواجه من عليه، لكن الباشا قاده الى حيث الشريفة العفيفه الراقصة أحلام ومنحهما شقة نزواته كمنزل للزوجية، و أمدهما بالمال لافتتاح كباريه.محتوى العمل: ما أقدرش - فيلم - 1946

 فريق العمل 
اخراج: احمد بدرخان

تأليف:
 سليمان نجيب (قصة)
 احمد بدرخان (سيناريو)
 بديع خيرى (حوار)
انتاج: استوديو الاهرام

بطولة:
 فريد الأطرش (فريد)
 تحيه كاريوكا (أحلام)
 فؤاد شفيق (طمبوس أفندى)
 عبد السلام النابلسى (نادر)
 حسن فايق (زاهر باشا نعمان)
 نجوى سالم (عليه)
 جمالات زايد

 أغانى الفيلم 
من الحان وغناء فريد الأطرش
 ابكى ياعينى (كلمات: يوسف بدروس)
 آه من آه (كلمات: محمود فهمى ابراهيم)
 حبيبى فين (كلمات: يوسف بدروس)
 ليه دايما ماعرفش (كلمات: مأمون الشناوى)
 يا بدر يا نجوم (كلمات: أبو السعود الأبيارى)
 يا بنت بلدى (كلمات: محمود فهمى ابراهيم)
 يا ليل يا ما فيك (كلمات: محمود فهمى ابراهيم)

 مصادر 

تصنيف:افلام فريد الأطرش
تصنيف:سينما
تصنيف:سينما مصريه
تصنيف:فن مصرى